stanford-oval/wikipedia huggingface dataset:
João Cabral de Melo Neto

| João Cabral de Melo Neto |
| --- | --- |
 João Cabral de Melo Neto 1970.
Henkilötiedot
Syntynyt: 1920 Recife, Brasilia
Kuollut: 1999 (78–79 vuotta) Rio de Janeiro, Brasilia
Kansalaisuus:  Brasilia
Ammatti:  kirjailija, runoilija, diplomaatti, luennoitsija
Kirjailija
Äidinkieli: portugali
Tuotannon kieli: portugali
Aiheesta muualla
Löydä lisää kirjailijoitaKirjallisuuden teemasivulta
João Cabral de Melo Neto (1920 Recife, Brasilia – 1999 Rio de Janeiro, Brasilia) oli brasilialainen runoilija, diplomaatti, kirjailija ja yliopistossa luennoitsija. Hän oli aikansa keskeisiä runoilijoita ja toisinajattelijoita. Hän vietti lapsuutensa Koillis-Brasiliassa sokeriruokoviljelmillä ja hyödyntää tuotannossaan seudun kertomarunoperinnettä.
Cabralin maineen vakiinnutti kokoelma Pedra de Sonho (1941). Hän muutti sen ilmestyttyä Rio de Janeiroon, ja avusti avantgardistista Orfeu-kulttuurijulkaisua. Hän perusti kirjapainon.
Suomennetut runot

Touko Sauhun suomentamia Cabralin runoja on julkaistu Tuli & Savu -lehdessä (2006: 4, s. 28)
Kirjamessuille
Marianne Mooren apokryfiset epäilykset
Mitä taiteilija ei tunnusta
Aiheesta muualla

Kuvia tai muita tiedostoja aiheesta João Cabral de Melo Neto Wikimedia Commonsissa
Järvikylä (Nivala)

Järvikylän kappeli vuonna 1961
Järvikylä on kylä ja taajama Nivalan kaupungissa. Taajaman väkiluku vuonna 2005 oli 843 ja pinta-ala 2,7 km². Vuoden 2011 lopussa taajamassa oli 404 asukasta.
Kyläkeskuksessa toimii Aittolan ala-aste ja Järvikylän koulu. Järvikylällä on myös oma kappeli ja hautausmaa. Kyläkeskuksessa toimi myös Järvikylän Osuuspankin sivukonttori, joka oli auki kerran viikossa, mutta se suljettiin vuonna 2011 pienen konttoripalveluja tarvitsevan asiakaskunnan vuoksi. Järvikylän maisemaa koristaa laajat peltoaukeat varsinkin Kalajoen rantamilla.[lähde? ]
Johnny Oduya

| Johnny Oduya |
| --- | --- |

Henkilötiedot
Syntynyt: 1. lokakuuta 1981 (ikä 43) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  91 kg
Pelaajaura
Pääsarjaura:  2003–2018
Aik. seurat:  Hammarby (Allsvenskan)   Djurgårdens IF (Elitserien)   Frölunda HC (Elitserien)   New Jersey Devils (NHL)   Atlanta Thrashers (NHL)   Winnipeg Jets (NHL)   Chicago Blackhawks (NHL)   Dallas Stars (NHL)  Philadelphia Flyers (NHL)
NHL-varaus:  221. varaus, 2001 Washington Capitals
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Sveitsi 2009 | jääkiekko |  |
| Stanley Cup  |
| --- | --- | --- |
|  | Chicago Blackhawks | 2013  |
|  | Chicago Blackhawks | 2015  |
Johnny Oduya (s. 1. lokakuuta 1981 Tukholma, Ruotsi) on kenialaisia sukujuuria omaava ruotsalainen entinen jääkiekkoilija, pelipaikaltaan hän oli puolustaja. Hänen viimeinen seuransa NHL:ssä oli Philadelphia Flyersia.
Ura

Oduyan ensimmäinen seura oli Hammarby IF, jossa hän pelasi juniorina. Vuonna 2000 hän siirtyi 19-vuotiaana Pohjois-Amerikkaan QMJHL:ään. Hän vietti junioriliigassa yhden kauden, jonka hän jakoi Moncton Wildcatsissa ja Victoriaville Tigresissä. Tämän jälkeen hän palasi Ruotsiin Allsvenskanissa pelaavaan Hammarbyyn, jossa hän pelasi kaksi kautta.
Tämän jälkeen Oduya siirtyi Elitserienissä pelaavaan Djurgårdeniin. Oduya pelasi seurassa kaksi kautta ja hänet tunnettiin aggressiivisena ja kovaa pelaavana puolustajana. Hän kulutti paljon jäähypenkkiä, ensimmäisellä kaudellaan 173 minuuttia. Kaudeksi 2005–2006 hän siirtyi Frölundaan, jossa hän teki piste-ennätyksensä.
Kaudeksi 2006–2007 Oduya siirtyi NHL-seura New Jersey Devilsiin. Kun lukuisia Devilsin puolustajia loukkaantui, Oduya sai paikan kokoonpanossa. Hän käytti näytönpaikkansa hyvin, ja pelasi joskus 20 minuuttia per peli. Pudotuspeleissä hän ei päässyt pelaamaan. Kaudella 2007–2008 hän oli Devilsin puolustuksen kantavia voimia ja teki 26 tehopistettä.
Kaudella 2008–2009 hän teki piste-ennätyksensä (29) NHL:ssä ja pääsi pelaamaan ensimmäistä kertaa urallaan pudotuspeleissä. Kaudella 2009–2010 hän pelasi Devilsissä 40 ottelua, joissa hän teki vain neljä tehopistettä. Helmikuussa 2010 Oduya myytiin Atlanta Thrashersiin Niclas Bergforsin, Patrice Cormierin ja vuoden 2010 NHL:n varaustilaisuuden ensimmäisen kierroksen varauksen kanssa vaihdossa Ilja Kovaltšukiin ja Anssi Salmelaan. Oduya pelasi Thrashersissa 27 ottelua kauden 2009–2010 lopulla sekä täydet 82 runkosarjaottelua kaudella 2010–2011. Hän aloitti kauden 2011–2012 Winnipeg Jetsissä, kun Thrashers oli muuttanut keväällä 2011 Winnipegiin.
Oduya siirtyi helmikuussa 2012, NHL-kauden 2011–2012 viimeisenä siirtopäivänä, Chicago Blackhawksiin. Jets sai vaihdossa toisen ja kolmannen kierroksen varausvuorot NHL:n varaustilaisuudessa 2013. Työsulun lyhentämällä kaudella 2012–2013 hän oli voittamassa Stanley Cupia, kun Blackhawks voitti NHL:n loppuottelusarjassa Boston Bruinsin otteluvoitoin 4–2. Oduya teki pudotuspeleissä 2013 kahdeksan tehopistettä 23:ssa ottelussa saaden muun muassa syöttöpisteen Dave Bollandin tekemään mestaruuden ratkaisseeseen maaliin.
Heinäkuussa 2015, Oduya siirtyi Dallas Starsin riveihin. Kaudeksi 2016–2017 Oduya siirtyi takaisin Chicago Blackhawksiin. Kauden 2017–2018 Oduya aloitti Ottawa Senatorsissa, josta siirtyi siirtotakarajalla waiwer-listan Philadelphia Flyersiin.
Maajoukkueura

Oduya edusti Ruotsin maajoukkuetta vuoden 2009 MM-kisoissa. Hän teki arvokisadebyytissään neljä tehopistettä ja voitti pronssia. Hän edusti maata myös Vancouverin talviolympialaisissa 2010, mutta jäi vähälle peliajalle.
Uran jälkeen

Lopetettuaan jääkiekkouransa vuonna 2018 hän perusti Tukholmaan studion, jossa hän opettaa erilaisia hengitystekniikoita.
Aiheesta muualla

Kuvia tai muita tiedostoja aiheesta Johnny Oduya Wikimedia Commonsissa
K.K. Kössi

K.K. Kössi (23. toukokuuta 1981 – 13. lokakuuta 2004) oli suomenhevosravuri. Se oli väriltään punarautias, 154 cm korkea ori. K.K. Kössin isä on Vokker ja emän isä Erilo. Oriin kasvattaja on Kyösti Kemppainen.
K.K. Kössi kilpaili vuodet 1985–1995. Se juoksi yhteensä 244 starttia, joista voittoja kertyi 84, kakkossijoja 25 ja kolmossijoja 26. Hevosen voittosumma on 341 434 euroa. Sen ennätykset ovat 22,3aly ja 24,5ke. K.K. Kössin valmennuksesta ja ohjastuksesta vastasi aluksi Risto Lanki, jonka jälkeen se siirtyi Heikki Torviselle vuonna 1990.
Ori kantakirjattiin Tampereella vuonna 1986. Rekisteröityjä jälkeläisiä sillä on 256.
Suurkilpailuvoittoja

Fritz Buttenhoffin Muistoajo – 1987
Hakkapeliitta-ajo – 1988, 1989
Valkeala-ajo – 1988, 1990
Saimaa-ajo – 1988, 1991
Raviiniajo – 1989
Osuuspankkiajo – 1989, 1990, 1991, 1992, 1993, 1994
Erkon Pokaali – 1989
Pelimanni-ajo – 1990, 1993, 1994
Hankiajo – 1991
Killerin Kimara – 1995
Aavikoituminen

Araljärven kutistuessa laiva on jäänyt keskelle aavikkoa.
Aavikoituminen tarkoittaa kuivilla alueilla tapahtuvaa maan laadun heikentymistä. Aavikoituminen voi johtua ilmaston luonnollisesta kuivumisesta, mutta monissa tapauksissa ihminen on aiheuttanut aavikoitumista tuhoamalla aavikon laidoilla hiekkaa sitovan pintakasvillisuuden, esimerkiksi, saastuttamalla ja viljelemällä. Nyt käynnissä oleva ja aavikoitumista tehostava ilmastonmuutos on seurausta ihmisen omasta toiminnasta. Väestönkasvu lisää osaltaan ihmisen maaperää tuhoavaa toimintaa.
Aavikoitumiseen on syynä monesti ihmisen toiminnan ja kuivuuskausien yhteisvaikutus. Se onkin yksi vakavimmista ympäristöongelmista. Tunnetuin esimerkki aavikoitumisesta on Saharan laajeneminen Sahelin alueella. Sahel sijaitsee Saharan ja savannin välissä. Yhdysvalloissa laaja kuivuus 1930-luvulla muutti peltoja dyynikentiksi ennen kuin tilanne saatiin hallintaan. Aavikoituminen on uhka myös Aasiassa.
Professori Väinö Auer käytti aavikoitumisesta termiä "aavikkopaholainen".
Aavikoitumisen syyt

Jopa 40 % maapallon pinta-alasta on kuivaa aluetta. Kuivilla, eroosioherkillä alueilla elää noin miljardi ihmistä, joista useimpien toimeentulo on riippuvainen paikallisista luonnonvaroista. Köyhien alueiden asukkaiden tietämättömyys aavikoitumisesta johtaa kestämättömään maankäyttöön. Tämä johtaa aavikoitumiseen, joka johtaa vielä pahempaan köyhyyteen. Maailman suurin aavikko on Pohjois-Afrikassa sijaitseva Saharan autiomaa.
Aavikoitumisen syyt > Maatalous

Ylilaidunnus johtaa aavikoitumiseen, kun karja syö tai tallaa aavikkoa sitovia kasveja. Aikaisemmin paimentolaiset siirsivät laumojaan alueelta toiselle, mutta juomaveden hankkiminen porakaivoista on johtanut samojen alueiden ympärivuotiseen laidunnukseen. Väestönkasvun myötä viljely on levinnyt aroille alueille, ja kasvillisuutta on hävitetty myös polttopuun keräämiseksi.
Kasteluviljely aiheuttaa maan suolaantumista. Kasvillisuuden ja runsaan veden aiheuttama haihdutus nostaa suolat pintaan. Suola tuhoaa normaalin suolaa sietämättömän kasvillisuuden. Maan suolaantuminen on erityisen suuri ongelma Aasiassa ja Pohjois-Amerikan lounaisosissa. Irakin kasteluviljelyalueista 70% on pilalla suolan takia.
Aavikoitumisen estäminen

Aavikoitumista voi estää kasvillisuutta istuttamalla, kaskiviljelystä luopumalla, suosimalla sitkeitä eläimiä laidunnuksessa, viljelemällä kuivuutta sietäviä kasvilajeja ja vuoroviljelyllä. Luonnollisesti eteneviä aavikoita ei kuitenkaan voi pysäyttää. Aavikoitumista voidaan kuitenkin hidastaa suojelemalla olemassa olevaa kasvillisuutta. Aavikoiden reuna-alueiden kulumista voidaan ehkäistä karjaa vähentämällä ja kuivuutta kestäviä puita ja viljalajeja istuttamalla.
Aavikoitumisen estäminen > Laidunnuksen rajoittaminen

Karjaa voi olla liikaa alueen kantokykyyn nähden, jolloin nälkäinen karja syö kasvien juuretkin. Tulisi suosia sitkeitä eläimiä, kuten lampaita, sillä ne sietävät kuivuutta ja elävät vähällä ravinnolla ja näin ollen kuluttavat ympäristöään vähemmän.
Aavikoitumisen estäminen > Uudet vesilähteet

Hyvä keino estää aavikoitumista on uusien vesilähteiden perustaminen ja oikeanlaisten kosteutta sitovien kasvien istuttaminen. Ongelmana voi kuitenkin olla liiallinen kastelu, joka hukuttaa kasvit ja huuhtelee ravinteet pois maaperästä. Maan suolaantumista pitää välttää, sillä suolaantuminen pilaa pohjavesivarastoja. Keinotekoinen sade voi olla tulevaisuudessa hyvä vaihtoehto kuivan maaperän kostuttamiselle, mutta tekniikka ei ole vielä kovinkaan hyvin hallussa. On vaikeaa istuttaa keinotekoista kastelusovellusta luontoon niin, että sen vaikutukset olisivat pysyviä.
Aavikoitumisen estäminen > Kasvillisuuden istuttaminen ja viljelymenetelmät

Viljelemällä kuivuutta sietäviä ja vähän kastelua tarvitsevia kasvilajeja kuten durraa ja hirssiä pystytään vähentämään veden käyttöä ja estämään suolaantumista ja peltojen tuhoutumista kuivuudessa. Myös viljelyteknologian puute aiheuttaa aavikoitumista. Onkin olemassa erilaisille maastoille sopivia viljelymenetelmiä kuten kuiville alueille kehitetty strip- ja dry farming –viljelytekniikka sekä erilaisia vuoroviljelymenetelmiä, kuten lomittais- ja moniviljely. Maastonmukainen kyntö on myös tärkeää aavikoitumisen ehkäisemisessä. Saharan reunamaat ovat kansainvälisellä rahoituksella alkaneet istuttaa puita aavikoitumista vastaan.
Aavikoitumisen estäminen > Kaskiviljelystä luopuminen ja uudelleen metsittäminen

Metsiä kaskeamalla saadaan käyttöön ravinteikasta viljelymaata. Kun maaperä viljelyn seurauksena köyhtyy, se hylätään ja etsitään uusi alue kaskettavaksi. Metsän palautuminen kaskesta saattaa kestää vuosikymmeniä, joten kaskiviljelystä tulisi luopua. Tällä aikaa maaperää sitovasta kasvillisuudesta on puutetta ja aavikoituminen on mahdollista. Vedenjakaja-alueita ja vuoristometsiä tulisi suojella ja hakatut alueet tulisi metsittää uudelleen.
Aavikoitumisen estäminen > Kansainvälinen yhteistyö

Vuonna 1996 astui voimaan UNCCD (United Nations Convention to Combat Desertification) eli YK:n aavikoitumissopimus. Sen on allekirjoittanut lähes 200 maata ja sitä toteutetaan kaikkialla, missä aavikoituminen uhkaa. Ongelmat ovat Afrikassa suurimmat, joten sinne kohdistuu suurin tuki ja toiminta.
Aiheesta muualla

Kuvia tai muita tiedostoja aiheesta Aavikoituminen Wikimedia Commonsissa
Junosuvanto

| Junosuvanto |
| --- | --- |
 Junosuvanto
 Koordinaatit: 67°25′37″N, 22°30′14″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Pajalan kunta
Pinta-ala:  
 – Maa:  1,27 km²
Väkiluku:  322
 – Väestötiheys:  253,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Junosuvanto vuoden 2015 taajamarajauksen mukaan.
Junosuvanto (ruots. Junosuando, pohjoissaameksi Čunusavvon) on taajama ja entinen kunta Pajalan kunnassa, Pohjois-Ruotsissa. Se sijaitsee Tornionjoen rannalla, 10 kilometriä Lovikasta pohjoiseen. Kylän perusti noin vuonna 1637 Erik Eriksson, mutta ensimmäiset uudisasukkaat, joilla on jälkeläisiä nykyäänkin, Lars Larsson Pesu ja Jöns Andersson Mukka, tulivat kylään pari vuotta myöhemmin.[lähde? ]
Junosuvannon kunta oli olemassa vuodesta 1914 vuoteen 1971, jolloin se liitettiin Pajalan kuntaan. Junosuvannon seurakunta liitettiin Pajalan seurakuntaan vuonna 2006.
Junosuvannon kunnan sijainti Norrbottenin läänissä.
Väestönkehitys

| Junosuvannon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 518 | 518 |
| 1965 | 1965 |    | 469 | 469 |
| 1970 | 1970 |    | 503 | 503 |
| 1975 | 1975 |    | 484 | 484 |
| 1980 | 1980 |    | 418 | 418 |
| 1990 | 1990 |    | 371 | 371 |
| 1995 | 1995 |    | 392 | 392 |
| 2000 | 2000 |    | 341 | 341 |
| 2005 | 2005 |    | 345 | 345 |
| 2010 | 2010 |    | 322 | 322 |
Lähde: Statistiska centralbyrån (SCB).
Kaarlo Fabian Rautajoki

Kaarlo Fabian Rautajoki  (23. joulukuuta 1843 – 28. huhtikuuta 1889 Tyrvää) oli suomalainen maanviljelijä ja valtiopäivämies.
Ratsutilallinen Rautajoen puoliso oli Selma Rautajoki. Kaarlo Fabian Rautajoki oli talonpoikaissäädyssä Tyrvään tuomiokunnan edustaja valtiopäivillä 1888. Hän oli valtiopäivillä jäsen säädyn yksityisessä valitusvaliokunnassa. Rautajoki kuoli vain 45-vuotiaana aivohalvaukseen kotitilallaan.
Juntolovo

Juntolovon kunnallishallintoalue Pietarin kartalla.
Juntolovo (ven. Ю́нтолово) on kunnallishallintoalue Pietarin Primorjen piirissä Venäjällä. Se sijaitsee kaupungin pohjoisosassa Kivinenän pohjoispuolella. Kunnallishallintoalueen länsipuolella on entisen Lahdensuon (ven. Lahtinskoje boloto) käsittävä Juntolovon metsänsuojelualue.
Alue on saanut nimensä Lahdentulvaan (ven. Lahtinski razliv) laskevasta Junttilanojasta (ven. Juntolovka). Jälkimmäinen nimitys perustunee seudulla sijainneeseen Junttilan taloon, josta ei ole säilynyt tietoa. Juntti on muunnos ristimänimestä Johannes.
Aiheesta muualla

Juntolovon kunnallishallintoalueen sivusto (venäjäksi)
Juntolankosken voimalaitos

Voimalaitosrakennuksen ovat suunnitelleet Alfred A. Palmberg ja Teodor Evert Haapala 1919–1921.
Vanhat kiviportaat voimalaitoksen luona.
Voimalaitoksen patorakenteita.
Juntolankoski (vesivoimalana myös Juntola) on Lounais-Suomen Sähkö Oy:n rakentama ja vuodesta 2012 Koskienergia Oy:n omistama vesivoimala, sekä samanniminen koski Paimionjoessa Paimiossa. Voimala valmistui 1919. Sen putous on 13,6 metriä, teho 1,6 MW ja energia 3,9 GWh/a.
Välittömästi Juntolan padon alapuolelta alkaa Paimionjokilaakson 156 hehtaarin laajuinen Natura 2000 -alue. Paimionjokilaakson valtakunnallisesti arvokas maisema-alue on laajempi ja koko Juntolankoski kuuluu siihen.
Aiheesta muualla

Kuvia tai muita tiedostoja aiheesta Juntolankosken voimalaitos Wikimedia Commonsissa
Just Jack

| Just Jack |
| --- | --- |
 Just Jack esiintymässä Rock en Seinessa vuonna 2007.
Henkilötiedot
Koko nimi:  Jack Allsopp
Syntynyt: 1. tammikuuta 1975 (ikä 49)
Muusikko
Laulukielet:  englanti
Aktiivisena:  2002–
Tyylilajit:  dancepop, hip hop, UK garage
Levy-yhtiöt:  RGR Records, Mercury Records
Aiheesta muualla
www.justjack.co.uk
  [ Muokkaa Wikidatassa ] [ ohje ]  
Just Jack (oik. Jack Allsopp, s. 1. tammikuuta 1975 Pohjois-Lontoo) on brittiläinen hip hop -muusikko. Hän aloitti DJ:nä 15-vuotiaana ja levytti ensimmäisen kerran vuonna 2002.
Diskografia > Albumit

The Outer Marker (2002)
Overtones (2007) # 2 UK
All Night Cinema (2009)
Diskografia > Singlet

"Snowflakes" (2003) #164 UK
"Paradise (Lost & Found)" (2002)
"Triple Tone Eyes" (2003)
"Starz in Their Eyes" (2007) #2 UK
"Glory Days" (2007) #32 UK
"Writer's Block" (2007) #74 UK
"No Time" (2007) #76 UK
"Embers" (2009) #17 UK
"Doctor Doctor" (2009) #TBR UK
"The Day I Died" (2009) #TBR UK
Kaarlo Frisk

Kaarlo Edvard Frisk (29. huhtikuuta 1860 Kuopio – 18. kesäkuuta 1921 Helsinki) oli suomalainen näyttelijä ja toimittaja.
Friskin vanhemmat olivat faktori Edvard Frisk ja Maria Sofia Hämäläinen. Hän pääsi ylioppilaaksi Kuopion lyseosta 1880 ja opiskeli sitten teologiaa Helsingin yliopistossa.
Frisk oli näyttelijänä Suomalaisen teatterin palveluksessa 1883–1887 nimellä Kaarlo Kilpi. Sen jälkeen hän siirtyi lehtialalle ja oli Päivälehdessä ja Helsingin Sanomissa ulkomaanosaston hoitajana ja toimitussihteerinä.
Friskin on arveltu olleen kirjailija Minna Canthin salaperäinen kirjaanvaihtokumppani joka käytti nimimerkkiä Mystico. Toisena vaihtoehtona on esitetty kirjapainotyöntekijä Aleksanteri Järvenpäätä.
Jutikkala

Jutikkala on suomenkielinen erisnimi, joka esiintyy paikannimenä ja sukunimenä:
Paikannimi

Jutikkala, kylä Valkjärvellä luovutetulla alueella
Jutikkala, kylä ja entinen koulupiiri Sääksmäellä Valkeakoskella
Jutikkalan kartano, kartano Sääksmäellä Valkeakoskella
Sukunimi

Eino Jutikkala (vuoteen 1931 Rinne, 1907–2006), historiantutkija, professori ja akateemikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jutikkala”, voi hakea sivunnimihaulla, laajalla sivunnimihaulla tai tekstihaulla.
Johan Pitka

Johan Pitka.
Johan Pitka (19. helmikuuta 1872 Jalgsema, Järvamaa – kadonnut syyskuu 1944 Viro) oli virolainen kontra-amiraali, joka toimi Viron merivoimien komentajana Viron vapaussodan aikana vuosina 1918–1919. Hän oli myös yksi äärioikeistolaisen vapsiliikkeen perustajista ja varhaisista johtajista.
Elämä

Johan Pitka syntyi maanomistajan perheeseen Järvamaalla. Hänen veljensä oli kirjailija Peäro August Pitka, joka käytti kirjailijanimeä Ansomardi. Pitka oli vuosina 1889–1907 merillä ja opiskeli 1891–1893 Käsmun ja Kuressaaren merikouluissa sekä 1894–1895 Paldiskin merikoulussa, josta hän valmistui merikapteeniksi. Vuosina 1907–1911 hän toimi laivameklarina Liverpoolissa Englannissa ja sen jälkeen laivanvarustajana Tallinnassa. Pitka oli myös vuonna 1917 perustettujen Tallinnan laivaseuran ja Baltian pelastusseuran puheenjohtaja. Vallankumousvuoden 1917 aikana hän liittyi mukaan Viron sotilasneuvostojen komitean ja Tallinnan Omakaitsen toimintaan. Vuonna 1918 hän oli mukana maanalaisena perustetussa Kaitseliitissa.
Saksan armeijan vetäydyttyä Virosta Pitka nimitettiin 1. joulukuuta 1918 Viron panssarijunien ja 16. joulukuuta merivoimien komentajaksi. Hän oli merivoimien komentajana 28. marraskuuta 1919 asti. Hän sai huhtikuussa 1919 everstiä vastanneen mereväekaptenin ja marraskuussa 1919 kontra-amiraalia vastanneen aseadmiralin sotilasarvon. Pitka valittiin myös Viron perustuslakia säätävään kansalliskokoukseen huhtikuussa 1919 Viron kansanpuolueen (Eesti Rahvaerakond) edustajana.
Pitka perusti keväällä 1920 Valve Liit -nimisen äärikansallismielisen järjestön, jota on pidetty yhtenä myöhemmän vapsiliikkeen edeltäjistä. Hän johti sitä vuosina 1920–1924. Kun Valve Liit kiellettiin herjaavien lausuntojensa vuoksi, perusti Pitka vuonna 1923 samaa aatemaailmaa edustaneen Kansallisvapaamielisen puolueen (Rahvuslik Vabameelne Partei). Se sai saman vuoden vaaleissa parlamenttiin eli riigikoguun neljä edustajaa, mutta Pitkaa itseään ei valittu. Puolue oli eräiden arvioiden mukaan suorastaan fasistinen, mutta se osallistui riigikogussa Jaan Tõnissonin johdolla koottuun demokraattiseen blokkiin, kunnes jättäytyi siitä pois.
Vuosina 1924–1930 Pitka asui Kanadan Uudessa Kaledoniassa. Palattuaan Viroon hän toimi vuosina 1930–1937 keskusosuusjärjestö Eesti Tarbijateühistute Keskühistun (ETK) toimitusjohtajana ja maanviljelijänä Ebaveressä. Hän lähti mukaan myös vuonna 1929 perustetun Viron vapaussotureiden liiton toimintaan ja kuului jonkin aikaa sen näkyvimpiin johtajiin yhdessä kenraali Andres Larkan kanssa. Pitka oli liiton varapuheenjohtaja vuosina 1931–1932. Hän perusti myös vuonna 1931 Veljessoturien kerhon (Lahinguvendade Klubi) ja vuonna 1933 Vapaussodan rintamamiesten yhdistyksen (Vabadussõja Rindemeeste Ühingu). Hänet valittiin vuonna 1937 edustajaksi presidentti Konstantin Pätsin perustamaan kansalliskokoukseen eli Rahvuskoguun.
Neuvostoliiton ja Saksan miehittäessä Viroa Pitka oli vuosina 1940–1944 maanpaossa Suomessa käyttäen salanimeä Schmidt. Hänen toinen vaimonsa ja molemmat poikansa teloitettiin Usollagin vankileirillä Neuvostoliitossa vuonna 1942. Pitka palasi Viroon huhtikuussa 1944 ja perusti elokuussa virolaisista kootun ”iskujoukko amiraali Pitkan” (Löögiüksus Admiral Pitka), joka yritti puolustaa Tallinnaa lähestyvältä puna-armeijalta. Hän katosi syyskuussa 1944 joukkojensa peräännyttyä Läänemaalle.
Muistaminen

Tallinnassa paljastettiin vuosina 2002 ja 2007 kuvanveistäjä Tõnu Maarandin ja arkkitehti Mart Kadarikun suunnittelema Johan Pitkan muistomerkki.
Pitkan mukaan on nimetty vuonna 2000 nykyinen Viron merivoimien lippulaiva EML Admiral Pitka.
Aiheesta muualla

Kuvia tai muita tiedostoja aiheesta Johan Pitka Wikimedia Commonsissa
Vuosina 2002 ja 2007 paljastettu Tõnu Maarandin ja Mart Kadarikun toteuttama Pitkan muistomerkki Tallinnan Kesklinnissä.
Juthbackan kartano

| Juthbackan kartano |
| --- | --- |
Osoite:  Juuttaantie 34, 66900 Uusikaarlepyy
Sijainti:  Uusikaarlepyy
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Juthbackan kartano on Uudessakaarlepyyssä sijaitseva kartano.
Johnny Quick

| Johnny Quick |
| --- | --- |
Luoja(t):  Jonathan Chambers Mort Weisinger Johnny Quick Gardner Fox Mike Sekowsky
Kustantamo:  DC Comics
Ensiesiintyminen:  Jonathan Chambers More Fun Comics nro 71 (syyskuu 1941) Johnny Quick Justice League of America (vol. 1) nro 29 (elokuu 1964)
Henkilötiedot
Status:  aktiivinen
Pituus:  180 cm
Paino:  77 kg
Voimat:  Supernopeus
Johnny Quick on nimi kahdelle eri DC Comicsin kustantamalle sarjakuvahahmolle. Heistä ensimmäinen Jonathan Chambers on sankari, jonka loi Mort Weisinger. Hahmo esiintyi ensi kerran More Fun Comicsin numerossa 71, vuonna 1941. Toinen Johnny Quick teki ensiesiintymisensä Justice League of America sarjakuvan numerossa 29, vuonna 1964. Kyseinen versio on rikollinen ja paha versio Salamasta, joka on kotoisin rinnakkaisuniversumista Earth-Three maailmasta. Hahmon loivat Gardner Fox ja Mike Sekowsky.
Historia > Jonathan Chambers

Johnny Chambersin suojatti professori Gill kehitti supernopeuden kaavakkeen löydettyään siihen tarvittavat tiedot egyptiläisen kuninkaan hautakammiosta. Gill kertoi kaavan Chambersille ja toivoi hänestä tulevan supersankari. Chambers hyväksyi tämän ja ryhtyi taistelemaan rikollisia vastaan nimellä Johnny Quick. Hän taisteli ensimmäisen Salaman Jay Garrickin kanssa toisessa maailmansodassa All-Star Squadron ryhmässä. Sittemmin 1942 Chambers meni naimisiin Liberty Bellen kanssa, joka oli myös yksi ryhmän jäsenistä. He saivat tyttären, Jessen, joka käytti isänsä supernopeuden kaavaketta tullakseen sankariksi isänsä tavoin.
Johnny Quick lopetti sankarityöt, mutta on tarvittaessa palannut eläkkeeltä auttamaan muita sankareita. Hänellä on myös pitkä ystävämielinen yhteenotto Max Mercuryn kanssa, koska ei uskonut myyttiseen supernopeuteen, kunnes hän taisteli Savitaria vastaan.